Vladimirus Nabokov

[thumb|200px|Mansio [Petropolis|Petropoli ubi V. V. Nabokov natus est anno 1899]]
**Vladimirus Vladimiri f. Nabokov** (Russice Владимир Владимирович Набоков, tr. *Vladimir Vladimirovič Nabokov*&thinsp;; natus Petropoli die [[22 Aprilis|10 [22] Aprilis]] 1899; mortuus Lausonii die 2 Iulii 1977) fuit scriptor mythistoriarum, commentationum, pellicularum, et carminum in linguis Russica et Anglica.

## Vita
Fuit filius Vladimiri Demetrii f. Nabokov viri publici uxorisque Helenae Ioannis filiae Rukavišnikovae. Anno 1917, rebus novis in Russia motis, cum patre et matre in paeninsulam Crimeam, postea in Germaniam fugit. Berolinum usque ad annum 1937 habitabat, sed annis ab 1922 ad 1924 discipulus erat in Collegio Sanctae Trinitatis Universitatis Cantabrigiensis, ubi carmina et Anglice et Russice scripsit. Pater ab inimicis politicis anno 1924 necatus est. In matrimonium duxit Veram Slonim die 15 Aprilis 1925. In Germania ut paedagogus salarium merebat, cum mythistorias et carmina in lingua Russica nomine "Vladimir Sirin" scriberet.

Cum muliere (ex stirpe Iudaeo nata) e Germania in Franciam fugit, et ibi Lutetiam habitabat, sed, exercitu Germano Franciam debellante, rursus ad Novum Eboracum migraverunt anno 1940. Usque id tempus Russice scribens, mythistorias Anglice componere coepit. Fuit professor litterarum Russicarum in Collegio Wellesley et postea Universitate Cornelliana. Ex *Lolita,* mythistoria magni momenti, anno 1954 edita, Nabokov factus est dives, et in Helvetiam recedit, ubi Montreux in urbe habitabat, et mortuus est anno 1977.

## Opera selecta
[thumb|200px|[Statua Nabokoviana Montreux in urbe Helvetiae constituta.]]
* *Машенька* (*Maria carissima*, 1926)
* *Король, дама, валет* (*Rex, regina, eques*, 1927–1928)
* *Защита Лужина* (*Defensio Lužiniana*, 1929–1930)
* *Соглядатай* (*Conquisitor*, 1930)
* *Подвиг* (*Athlon*, 1932)
* *Камера обскура* (*Camera obscura*, 1932)
* *Отчаяние* (*Desperatio*, 1936)
* *Приглашение на казнь* (*Invitatio ad supplicium*, 1938)
* *Дар* (*Donum* vel *Ingenium*, 1937–1938)
* *Despair* (1937), versio Anglica *Desperationis*, ab auctore ipso confecta
* *The Real Life of Sebastian Knight* (*Vita Sebastiani Knight vera*, 1941)
* *Nikolai Gogol* (*Nicolaus Gogol*, 1944) 
* *Bend Sinister* (1947)
* *The nearctic members of the genus Lycaeides Hübner (Lycaenidae, Lepidoptera)* (1949)
* *Conclusive Evidence* (1951), *Speak, Memory* (*Dic, o memoria*, 1954), *Другие берега* (*Orae alienae*, 1967), de vita sua 
* *Lolita* (1955)
* *Pnin*  (1957)
* *Pale Fire* (*Ignis pallidus*, 1962)
* *Лолита* (1967), versio Russica *Lolitae* ab auctore ipso confecta
* *Ada or Ardor: A Family Chronicle* (*Ada, vel Ardor: Chronicon familiae*, 1969)
* *Transparent Things* (*Res perlucidae*, 1972) 
* *Look at the Harlequins!* (*Harlequinos specta*, 1974) 
* *The Original of Laura* (*Laurae exemplar authenticus*, 1977)

## Versiones a Vladimiro Nabokov confectae
* *Three Russian poets : selections from Pushkin, Lermontov and Tyutchev* (*Poetae Russici tres: Alexandri Puškin et Michaelis Lermontov et Theodori Tiutčev carmina selecta*, Anglice, 1944)
* ''The Song of Igor's Campaign* (*De expeditione Inguari narratio*, Anglice, 1960)
* Romanus Rolland, *Colas Breugnon* (*Nicolaus Breugnon*,  Russice)
* Ludovicus Carroll, *Alice's Adventures in Wonderland* (*Alicia in terra mirabili*, Russice)
* Michael Lermontov, *Hero of Our Time* (*Temporis nostri heros*, Anglice, 1958)
* Alexander Puškin, *Eugene Onegin* (*Eugenius Onegin*, Anglice, 1964)
* Alexander Puškin, *Monument* (*Monumentum*, Anglice)

## Notae 
## Bibliographia
*Nabokov, Dmitri, ed. 1995. *The Stories of Vladimir Nabokov*. Londinii: Weidenfeld and Nicolson. ISBN 0-297-81722-1
*Field, Andrew. 1986. *The Life and Art of Vladimir Nabokov.* Novi Eboraci.
*Wood, Michael. 1994. *The Magician's Doubts: Nabokov and the risks of fiction*. Londinii: Chatto and Windus
*Долинин, Александр. 2004. *Истинная жизнь писателя Сирина: Работы о Набокове*. Petropoli: Академический проект

*Vivian Calmbrood
*Theodorus Godunov-Cerdyntsev
*Carolus Henricus Graun
*Polyommatini
*Zembla, Zemblan

## Nexus externi
*Carmina Vladimiri Nabokov iuvenilia, Petropoli anno 1916 edita, apud *Vicifontem'' 

Categoria:Nati 1899
Categoria:Mortui 1977
!
Categoria:Auctores Russici
Categoria:Auctores Anglici
Categoria:Poetae Russiae
Categoria:Poetae Germaniae
Categoria:Poetae Franciae
Categoria:Poetae Civitatum Foederatarum
Categoria:Scriptores Franciae
Categoria:Scriptores Germaniae
Categoria:Scriptores Civitatum Foederatarum
Categoria:Scriptores cinematographici
Categoria:Scriptores mythistoriarum Civitatum Foederatarum
Categoria:Interpretes Russo-Anglici
Categoria:Interpretes Anglo-Russici
Categoria:Interpretes Franco-Russici
Categoria:Incolae Imperii Russici
Categoria:Incolae Petropolis
Categoria:Alumni Universitatis Cantabrigiensis
Categoria:Professores Universitatis Cornellianae
Categoria:Paedagogi
Categoria:Lepidopteristae
Categoria:Lusores scaccorum
Categoria:Agnostici Civitatum Foederatarum